Verskeie kritiek ná trompop botsing‘n Minibustaxi en motor het kop aan kop gebots (Foto: Verskaf) Verskeie mense is ernstig beseer toe ŉ minibustaxi en ŉ motor Maandag in ŉ trompop botsing in die noorde van Durban betrokke was. Volgens Shawn Herbst, woordvoerder van Netcare 911, het die ongeluk omstreeks 15:33 op die M27 tussen uMdloti en Waterloo plaasgevind. “Verskeie mense het van matige tot ernstige beserings opgedoen. Twee was in ŉ kritieke toestand,” bevestig Herbst. Hidrouliese toerusting moes gebruik word om van die insittendes uit die voertuie te bevry (Foto: Verskaf) “Paramedici het die twee kritiek beseerde pasiënte op die toneel behandel voordat hulle per helikopter na ŉ gespesialiseerde eenheid gehaas is. Die oorblywende pasiënte is op die toneel behandel en daarna per ambulans na plaaslike hospitale geneem.” Ethekwini se brand-en-reddingsdienste moes hidrouliese gereedskap gebruik om van die insittendes wat in die voertuie vasgesit het te bevry. Die omstandighede rakende die ongeluk word ondersoek. Netcare 911 se paramedici is omstreeks 15:33 na die toneel ontbied (Foto: Verskaf) Verskeie mense is in die ongeluk beseer (Foto: Verskaf)